Správa zo zahraničnej pracovnej cesty 

1. Účastník ZPC:
Mgr. Danica Hudáková, hlavný štátny radca, Odbor štátnej a európskej politiky vo VaT,Sekcie vedy a techniky MŠVVaŠ SR
Kontaktné údaje: Stromová 1
                            813 30 Bratislava
Tel. 59102647
e-mail: danica.hudakova@minedu.sk

2. Zahraničná pracovná cesta:
Štát: Belgicko
Mesto: Brusel
Vykonaná v dňoch: 23.5.2012
Názov prijímajúcej organizácie: Komisia európskych spoločenstiev - DG research
Adresa: Berlaymont building,  
             Rue de la Loi 200
             Brussels   
Účel cesty: 
Účasť na 15.zasadnutí skupiny pre ľudské zdroje a mobilitu výskumných pracovníkov
3. Rámcový program pobytu:
23.5.2012
Ranná skupina
1.	Privítanie predsedom skupiny
2.	Prezentácia agendy 
3.	Aktuality z Európskej Komisie:
•	ERA Framework
•	Bolognský proces
•	Vízová politiky
•	EURAXESS /HR stratégie pre výskumníkov/
•	EURAXESS / The Voice of researchers/
4.	Prezentácia „Find your pension“ /Claudia Wegner-Wahnschlaffe/ - partnerstvá pre výskumníkov, diskusia a aktualizácia informácií v Paneurópskom penzijnom fonde
5.	Prezentácia jednotlivých SGHRM pracovných skupín
•	Prezentácia a prijatie finálneho reportu zo všetkých pracovných skupín
•	Diskusia o budúcom zameraní a práci pracovných skupín
Poobedná skupina
6.	Finálny report Expertnej skupiny pre výskumnícke profesie /Expert Group on the Research Profession/ - prezentovaný Martinom Hynesom
7.	Autonomy Scorecard study / prezentované Thomasom Estermannom/
8.	Report „Štrukturálne zmeny vo výskumných inštitúciách“ /prezentované Ines Sanchez de Madariaga/
      9. Iné pripomienky + prijatie agendy pre budúci míting SGHRM skupiny
4. Stručný priebeh stretnutia:
Hlavné body stretnutia:
1.	Budovanie Európskeho výskumného priestoru, rekapitulácia a definovanie pripravovanej cesty k lepšej kariére výskumných pracovníkov, pracovné podmienky, rodová rovnosť, penzijný fond, vedecké víza
2.	 Bolognsky proces - prezentácia, vysvetlenie základnej stratégie Bolonského procesu –  ktorého cieľom je vybudovanie Európskeho vysokoškolského priestoru. Tento cieľ má byť dosiahnutý pomocou harmonizácie akademických titulov a charakteru štúdia pre jednotlivé odbory. Súčasťou by mala byť aj záruka štandardov kvality v celej Európe.
3.	Upozorňovanie na medzery a problémy pri implementácii EPR, zhodnocovanie pokroku dosiahnutého pri implementácii európskeho partnerstva pre vedeckých pracovníkov a určiť cestu pre progres v budúcnosti
4.	Diskusia tvorcov politík, akademikov, zástupcov priemyslu a občianskych spoločností – odovzdávanie skúseností, osvedčených postupov, úspechov v rámci vedeckých partnerstiev, vízovej politiky a celkovej budúcnosti výskumníkov
5.	Podpora ďalšieho rozvoja a konsolidácie Európskeho výskumného priestoru (ERA) v oblasti vedy a techniky a zabezpečenie vysokej kvantity a kvality ľudských zdrojov.

5 .Odporúčané závery

V rámci medzinárodného trhu práce pre výskumníkov, Európa chce hrať významnú úlohu a ísť príkladom v tom, ako podporovať a stimulovať excelentných, dynamických, flexibilných a mobilných vedeckých pracovníkov. EK a členské štáty, medzi nimi aj Slovensko podporujú tieto partnerstvá prostredníctvom Riadiacej skupiny pre ľudské zdroje a mobilitu (Steering Group for Human Resources anf Mobility-SGHRM). Do konca roka 2012 by sa mal merateľný pokrok prejaviť v 4 kľúčových oblastiach: systematický nábor vedeckých pracovníkov, sociálne a dôchodkové zabezpečenie, zabezpečenie atraktívnych pracovných podmienok, zlepšenie odbornej prípravy, zručností a skúseností vedeckých pracovníkov. Slovensko by malo prijať a implementovať Akčný plán pre ľudské zdroje vo výskume a vývoji, ako aj iné legislatívne kroky vyplývajúce z členstva SR v EU.

6.   Prehľad prinesenej dokumentácie a miesto jej uloženia
Dokumentácia je uložená na sekcii vedy a techniky MŠVVaŠ SR.

7.   Osobitne vyhodnotený očakávaný prínos ZPC
Cieľom stretnutí Skupiny pre ľudské zdroje a mobilitu  výskumných pracovníkoch je výmena a zber informácií, vyzdvihnutie osvedčených postupov, nedostatkov, problémov a identifikácia spoločných prístupov pri budovaní ERA, ktoré sa dotýka aj Slovenska. Členské štáty debatovali o flexiistotách, pracovných podmienkach, transparentnosti pracovných náborov, spôsobe šírenia pracovných  ponúk, rodových otázkach, dôchodkového zabezpečenia, mobilitách. 
Dohodli sa na ďalších postupoch pri plnení nevyhnutných cieľov a opatrení v rámci ľudských zdrojov  vo vede a výskume ako aj v mobilitách vedeckých pracovníkov. SR sa aktívne zapája do týchto implementačných plánov a na budovaní Európskeho výskumného priestoru.
Do r. 2014 aj pre Slovensko vyplývajú úlohy zabezpečiť kvalitu doktorandského vzdelávania, atraktívne pracovné podmienky pre výskumníkov, rovnosť pohlaví vo výskume a kariére, mobilitu výskumných pracovníkov vrátane otvárania náboru pracovníkov vo verejných inštitúciách, zjednotenie štruktúry výskumnej kariéry v krajinách EÚ, vytvorenie EÚ fondov dôchodkového pripoistenia a pod. Všetky odporúčania budú využité pri zostavovaní Akčného plánu pre mobilitu výskumných pracovníkov a taktiež ako podklady pre zástupcov SR v expertnej skupine SGHRM.

8.    Spôsob zverejnenia výsledkov ZPC, prenos získaných informácií
Správa bude zverejnená na webovom sídle MŠVVaŠ SR: www.minedu.sk

Súhlasím so zverejnením správy na internete.

Správu vypracovala: Mgr. Danica Hudáková
Dátum: 8.6.2012
Správu schválila: RNDr. Marta Cimbáková, GR  Sekcie vedy a techniky MŠVVaŠ SR